Pinja Oksanen

Pinja Eveliina Oksanen on kirjasarjan ensimmäisen osan Kaarnan kätkössä päähenkilö.Kirjan alussa hän on 17-vuotias abiturientti, jolle ajankohtaisia ovat ylioppilaskirjoitukset, tulevaisuuden suunnitelmat ja tarinansa selvittäminen.

## Ulkonäkö

Pinjalla on vaalea iho, isoisänsä mukaan hailakan siniset silmät sekä mustaksi värjätyt, suorat hiukset. Selässä ja niskassaan hänellä on arpia, jotka johtuvat hänelle lapsena suoritetusta kauneusleikkauksesta, jonka tarkoituksena oli peittää hänen "epämuodostunut" kaarnaselkänsä. Hänen toisessa korvassaan on todennäköisesti aikuisiällä arpi, joka jäi muistoksi Hiitolasta paetessa.

## Menneisyys

### Lapsuus

Pinjan lapsuuteen vaikutti merkittävästi hänen selän "epämuodostumaan" ja myöhemmin arpiin liittyvä trauma. Hän oppi piilottelemaan ja häpeämään selkänsä jälkiä; osittain muiden lasten takia ja osittain vanhempiensa, jotka painostivat Pinjan kauneusleikkaukseen. Erityisesti muisto kesäleiriltä ennen koulun alkua vainoaa häntä, jollain Jenni - tyttö, johon hän oli tuolloin ihastunut - näki nuo arvet ja kutsui häntä hirviöksi.

Pinjalla oli lapsena vielä vahva luontoyhteys ja hän hakeutui turvaan metsään puiden luo. Pikkutyttönä hän pystyi vielä näkemään luonnonhenkiä ja leikkikin usein "mielikuvitusystävänsä" tuulenhenki Tuulian kanssa.

Koulun hän aloitti vuotta muita lapsia aikaisemmin lääkäritytärtä tavoittelevan äitinsä vaikutuksesta jo kuusivuotiaana ja alakoulun toisella luokalla hänestä tuli parhaita kavereita Erika Nylanderin kanssa.

### Nuoruus

Lukiossa Pinja oli kympin oppilas ja keskittyi opiskelemiseen. Hän seurusteli Arttu Nevanlinnan kanssa, kunnes tämä petti häntä Erikan kanssa penkkareissa. Pinja pudottautui aikalailla sosiaalisesta elämästä ja ylioppilaskirjoituksetkaan eivät menneet kohdilleen, mikä vaikutti kuukausia kestävään masennukseen. Tilanne muuttui kun kesätöissä hän törmäsi Virveen, mikä paljasti hänellä paljon enemmän kuin omat kätketyt tunteensa.

### Aikuisikä

Nuorena aikuisena Pinja opiskelee Helsingin lääketieteellisessä yliopistossa lääkäriksi ja asuu yhdessä avovaimonsa Virven kanssa. Tilannetta vaikeuttaa Virven raskaus ja lapsuudenystävän Tuulian katoaminen.

## Harrastukset ja tulevaisuuden suunnitelmat

Pinja harrasti kouluaikoina kirkkokuorossa laulamista. Hän lauloi huvikseen suihkussa ennen eikä hän myöskään tunnu kammoavan karaokessa esiintymistä. Urana hän ei laulamista harkitse, vaikka ääntä on kehuttu paljon.

Pinjan äiti on suunnitellut Pinjan hakevan lääketieteelliseen, mutta hän itse ei tiedä haluaako sitä tai mitä haluaa.

Neljännessä osassa Pinja osallistuu ilmaisutaidon kurssille.

## Perhe ja Suku

Pinjalla on kaksi vanhempaa, Mirjam ja Kalevi Oksanen, sekä pikkusisko Annastiina. Hänen äitinsä vanhempia ei tunneta nimeltä, vaan heitä kutsutaan "ukiksi" ja "mummiksi" ja Mirjamilla on yksi sisko Tuula. Muita serkkuja äidin puolelta ei mainita kuin Tuulan esikoinen Aada. Pinjan isän vanhempien tilanne on hieman erikoisempi, sillä isoisä muuttui kuoltuaan Oksasten talon kotitontuksi ja isoäiti "maammo", vanhalta nimeltään Piritta Oksanen ja nykyään Pihla Aaltonen, on ikinuori metsänneito, jonka sanottiin kuolleen hirvikolarissa kun Kalevi oli seitsemänvuotias ihmetyksen välttämiseksi. Lakkiaisjuhlissa mainitaan myös ohimennen isotäti Eija.

Pinjan perhettä kuvaillaan etäiseksi, isä Kalevi ei juuri osallistu perheen asioihin tai puhu tai ilmaise tunteitaan vaan keskittyy työhönsä lääkärinä Helsingissä. Pinjan äiti Mirjam odottaa tyttäreltään menestystä niin ylioppilaskokeissa, lääketieteellisen yliopiston pääsykokeissa kuin poikaystävissäkin, ja on valmis kontrolloimaan hänen elämäänsä haluamaansa suuntaan. Pikkusiskonsa "Anskun" kanssa hän tulee toimeen. Tädistään Tuulasta ja isotädistään Eijasta hän ei juuri pidä. Isänsä isää hän pitää huumorintajuisena vanhana pervona ja isänsä äitiä hän vielä etsii. Ukki ja mummi ovat hänen läheisimmät sukulaisensa, ja he tukevat häntä tutustuttuaan Pinjan tyttöystävään Virveen.

Neljännen kirjan alussa Pinja asuu yhdessä avovaimonsa Virven kanssa ja on tulossa äidiksi.

## Väki

Pinja on maammonsa Pihlan tapaan metsänneito ja kuuluu täten metsän väkeen. Pinjan vanhemmat eivät usko metsänneitoihin vaan näkivät kaarnan hänen selässään epämuodostumana, joka piti korjata leikkaussalissa. Metsänneidoista tietävä isoisä kerkesi kuolemaan ennen kuin kertoi Pinjalle totuuden rakkaastaan, joka oli lähtenyt elämään muualle jo vuosikymmeniä aiemmin. Joten Pinjalle ei juuri ollut laisinkaan tietoa omasta taustastaan ennen kuin tuulentytti Tuulia ja metsänneiti Virve ilmestyivät hänen elämäänsä.

Pinja kykenee muun muassa kommukoimaan puiden kanssa mielessään, tuntemaan puun sykkeen ja auringonvalon sen lehdissä ja jopa näkemään elävästi vuosisatoja taaksepäin puun muistoihin. Tarvittaessa hän pystyy suojautumaan riisumalla paitansa ja sulautumalla puuta vasten, jolloin kuolevaisten silmät eivät pysty erottamaan häntä. Metsä on hänelle myötämielinen ja hän kantaa mukanansa pihkan tuoksua.